
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1307 

22 Μαίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός όρων και προϋποθέσεων δικαιολογητι- 
κών και διαδικασίας για την έγκριση αδειών αλί- 

ευσης σε αλιευτικά σκάφη. 1 

Τροποποίηση της αριθμ. 391/90092/19.7.2013 απόφασης 
του Υπουργού Αγροτικής Ανάπτυξης και Τροφίμων 
«Μεταβίβαση στους Γενικούς Γραμματείς, Προϊστα¬ 
μένους Γενικής Διεύθυνσης, Προϊσταμένους Διεύ¬ 
θυνσης και Προϊσταμένους Τμήματος του δικαιώ¬ 
ματος να υπογράφουν “Με εντολή Υπουργού”». 2 

Σύσταση και συγκρότηση Ομάδας Εργασίας με αντι¬ 
κείμενο την απάντηση σε εναπομείνασες συστά¬ 
σεις της Ομάδας Εργασίας για την καταπολέμηση 
της Δωροδοκίας Αλλοδαπών Δημοσίων Λειτουρ¬ 
γών στις Διεθνείς Επιχειρηματικές Συναλλαγές του 
ΟΟΣΑ στο πλαίσιο της 3ης Φάσης Αξιολόγησης 
της Ελλάδας και την υποστήριξη των απαντήσε¬ 
ων ενώπιον των εξεταστών - αξιολογητών κατά τη 
διάρκεια της επιτόπιας επίσκεψης αξιολόγησης. 3 
Σύσταση και συγκρότηση Ομάδας Εργασίας με αντι¬ 
κείμενο την απάντηση σε ερωτηματολόγιο αυτό- 
αξιολόγησης από τα Ηνωμένα Έθνη, στο πλαίσιο 
του Μηχανισμού Επισκόπησης Εφαρμογής της 
Σύμβασης των Ηνωμένων Εθνών για την Κατα¬ 
πολέμηση της Διαφθοράς (υΝΟΑΟ) και την υπο¬ 
στήριξη των απαντήσεων ενώπιον των εξεταστών 
- αξιολογητών κατά τη διάρκεια της επιτόπιας 


επίσκεψης αξιολόγησης. 4 

ΑΠΟΦΑΣΕΙ Σ 

Αριθμ. 4023/64557 (1) 


Καθορισμός όρων και προϋποθέσεων δικαιολογητικών 
και διαδικασίας για την έγκριση αδειών αλίευσης σε 
αλιευτικά σκάφη. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 59,62 και 64 του Ν. 4235/2014 (ΦΕΚ 32Α7 
11/02/2014). 


β) Του άρθρου 10 του Ν.Δ. 420/1970 (Α' 27), όπως τρο¬ 
ποποιήθηκαν και ισχύουν. 

γ) Του άρθρου 90 του Κώδικα Νομοθεσίας για την 
Κυβέρνηση και Κυβερνητικά Όργανα, όπως η νομοθεσία 
αυτή κωδικοποιήθηκε και τέθηκε σε ισχύ με το άρθρο 
πρώτο του Π.Δ/τος 63/2005 «Κωδικοποίηση της νομο¬ 
θεσίας για την Κυβέρνηση και τα Κυβερνητικά Όργανα» 
(Α' 98). 

2. Το Β.Δ. 666/1966 (ΦΕΚ Α' 160/1966) περί αδειών αλι¬ 
ευτικών σκαφών, όπως τροποιήθηκε και ισχύει. 

3. Τον Καν. (ΕΕ) 1380/2013 του Ε. Κοινοβουλίου και του 
Συμβουλίου σχετικά με την Κοινή Αλιευτική Πολιτική. 

4. Το Ν. 3024/2002 «Κύρωση της Συμφωνίας για τη 
σύσταση της Γ ενικής Επιτροπής Αλιείας για τη Μεσό¬ 
γειο (Α' 147). 

5. Το Ν. 3071/2002 «Κύρωση της Συμφωνίας για την 
εφαρμογή των διατάξεων της Σύμβασης των Ηνωμένων 
Εθνών σχετικά με το δίκαιο της Θάλασσας της 10ης 
Δεκεμβρίου 1982, όσον αφορά στη διατήρηση και στη 
διαχείριση των αλληλοεπικαλυπτόμενων αποθεμάτων 
και των άκρως μεταναστευτικών αποθεμάτων υδρόβιων 
ζώων (Α' 293). 

6. Τον Καν.(ΕΚ) 1006/2008 του Συμβουλίου της 29ης 
Σεπτεμβρίου 2008 σχετικά με τις άδειες αλιείας κοινο¬ 
τικών αλιευτικών σκαφών εκτός των υδάτων της Κοι¬ 
νότητας. 

7. Τον Καν.(ΕΕ) 201/2010 της Επιτροπής για τη θέ¬ 
σπιση λεπτομερών κανόνων εφαρμογής του Καν.(ΕΚ) 
1006/2008 του Συμβουλίου. 

8. Τον Καν.(ΕΚ) 1224/2009 του Συμβουλίου της 20ης 
Νοεμβρίου 2008, για τη θέσπιση κοινοτικού συστήματος 
ελέγχου της αλιείας. 

9. Τον Εκτελεστικό Καν.(ΕΕ) 404/2011 της Επιτροπής 
της 8ης Απριλίου 2011 για τη θέσπιση λεπτομερών κανό¬ 
νων εφαρμογής του Καν.(ΕΚ) 1224/2009 του Συμβουλίου, 

10. Τον Καν.(ΕΚ) 1005/2008 του Συμβουλίου της 29ης 
Σεπτεμβρίου 2008 περί δημιουργίας κοινοτικού συστή¬ 
ματος πρόληψης, αποτροπής και εξάλειψης της παρά¬ 
νομης, λαθραίας και άναρχης αλιείας. 

11. Τον Καν.(ΕΚ) 1010/2009 της Ευρωπαϊκής Επιτροπής 
της 22ας Οκτωβρίου 2009 για τη θέσπιση λεπτομερών 
κανόνων εφαρμογής του Καν.(ΕΚ) 1005/2008 του Συμ¬ 
βουλίου. 

12. Την αριθμ. 9314/150764/2013 κοινή υπουργική από¬ 
φαση Οικονομικών, Ανάπτυξης και Ανταγωνιστικότητας 

και Αγροτικής Ανάπτυξης και Τροφίμων (ΦΕΚ 3415 Β'/ 
31/12/2013). 

13. Την ανάγκη διασφάλισης της τήρησης των διεθνών 
μέτρων διατήρησης και διαχείρισης από αλιευτικά σκά¬ 
φη που δραστηριοποιούνται στα διεθνή ύδατα. 

14. Την ανάγκη διεθνούς συνεργασίας για την υπεύθυ¬ 
νη και βιώσιμη χρήση των βιολογικών πόρων. 

15. Την ανάγκη διασφάλισης της τήρησης των όρων 
οιασδήποτε αλιευτικής συμφωνίας από αλιευτικά σκάφη 
που δραστηριοποιούνται στο πλαίσιο αυτής. 

16. Το γεγονός ότι από τις διατάξεις της παρούσας 
Απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Πεδίο εφαρμογής 

1. Με την παρούσα απόφαση καθορίζονται οι όροι 
και οι προϋποθέσεις για τη χορήγηση αδειών αλίευσης 
εκτός χωρικών υδάτων, σε επαγγελματικά αλιευτικά 
σκάφη: 

α) Σε διεθνή ύδατα. 

β) Σε ύδατα υπό τη δικαιοδοσία τρίτης χώρας στο 
πλαίσιο αλιευτικής συμφωνίας που συνάπτεται μεταξύ 
της ΕΕ και της τρίτης χώρας. 

γ) Σε ύδατα υπό τη δικαιοδοσία τρίτης χώρας στο 
πλαίσιο ιδιωτικής συμφωνίας. 

2. Η άδεια αλίευσης εγκρίνεται και χορηγείται, από 
τις καθ’ ύλην αρμόδιες αρχές, στα αλιευτικά σκάφη που 
αποπλέουν από ελληνικό λιμένα. 

Αρθρο 2 

Ορισμοί 

Για τους σκοπούς της παρούσας απόφασης, ισχύουν 
οι ακόλουθοι ορισμοί 

α) Αλιευτική συμφωνία σύμπραξης: Η συμφωνία που 
έχει συναφθεί μεταξύ ΕΕ και τρίτης χώρας, ή για την 
οποία έχει εκδοθεί απόφαση προσωρινής εφαρμογής. 

β) Ιδιωτική συμφωνία: Η συμφωνία που συνάπτει φυ¬ 
σικό ή νομικό πρόσωπο που έχει στην κατοχή του αλι¬ 
ευτικό σκάφος, με τις αρχές τρίτης χώρας, για την 
άσκηση αλιείας στα ύδατα δικαιοδοσίας της τρίτης 
χώρας, με την προϋπόθεση ότι δεν υπάρχει αλιευτική 
συμφωνία σύμπραξης της ΕΕ. με τη χώρα αυτή που να 
καλύπτει την συγκεκριμένη κατηγορία αλιείας για την 
οποία εκδηλώνεται ενδιαφέρον. 

γ) Διεθνή μέτρα διατήρησης και διαχείρισης: Μέτρα 
τα οποία αφορούν στη διατήρηση και στη διαχείριση 
ενός ή περισσοτέρων έμβιων θαλάσσιων πόρων και τα 
οποία θεσπίζονται σύμφωνα με τους σχετικούς κανόνες 
του διεθνούς δικαίου, όπως προκύπτουν από τη Σύμβα¬ 
ση των Ηνωμένων Εθνών για το Δίκαιο της Θάλασσας. 

δ) Περιφερειακή οργάνωση διαχείρισης της αλιείας 
(ΠΟΔΑ): Οργάνωση με αρμοδιότητα, αναγνωρισμένη 
βάσει του διεθνούς δικαίου, για τη θέσπιση μέτρων 
διατήρησης και διαχείρισης έμβιων θαλάσσιων πόρων 
που έχουν τεθεί υπό την ευθύνη της, βάσει της ιδρυτικής 
της σύμβασης ή συμφωνίας. 

ε) Αλιευτική δυνατότητα: Ένα ποσοτικοποιημένο νό¬ 
μιμο δικαίωμα αλίευσης. 

στ) ΡΑΟ: Παγκόσμιος Οργανισμός Τροφίμων και Γε¬ 
ωργίας. 


ζ) ΓΕΑΜ/ΟΡΟΜ: Γενική Επιτροπή Αλιείας για τη Με¬ 
σόγειο. 

η) ΔΕΔΤΑ/ΙΟΟΑΤ: Διεθνής Επιτροπή Διαχείρισης Τόνου 
του Ατλαντικού. 

θ) Αλιευτικές δραστηριότητες: Αλίευση, εκφόρτωση, 
διατήρηση επί του σκάφους, μεταποίηση ή μεταφορά 
ιχθύων. 

ι) Αλιευτική άδεια (επαγγελματική άδεια αλιείας σύμ¬ 
φωνα με το αρ. 1 του Β.Δ. 666/1966): Το επίσημο έγγραφο 
το οποίο παραχωρεί στον κάτοχό του το δικαίωμα, 
βάσει της εθνικής νομοθεσίας, να χρησιμοποιεί ορι¬ 
σμένη αλιευτική ικανότητα για την εκμετάλλευση των 
έμβιων υδρόβιων πόρων. Η εν λόγω άδεια περιέχει τις 
ελάχιστες απαιτήσεις που αφορούν στα αναγνωριστικά 
στοιχεία, στα τεχνικά χαρακτηριστικά και στον εξοπλι¬ 
σμό του αλιευτικού σκάφους, σύμφωνα με ο συνημμένο 
Παράρτημα. 

κ) Αδεια αλίευσης: Η άδεια η οποία παρέχει το δικαί¬ 
ωμα άσκησης αλιείας υπό όρους και προϋποθέσεις σε 
ένα επαγγελματικό αλιευτικό σκάφος για συγκεκριμένο 
χρονικό διάστημα, σε δεδομένη περιοχή με συγκεκρι¬ 
μένο αλιευτικό εργαλείο. Η εν λόγω άδεια εκδίδεται 
επιπλέον της αλιευτικής άδειας του σκάφους. 

λ) Σοβαρή παράβαση: Η παράβαση όπως ορίζεται στο 
άρθρο 90 του Καν.(ΕΚ)1224/2009 του Συμβουλίου σε 
συνδυασμό με το άρθρο 42 του Καν.(ΕΚ)1005/2008 του 
Συμβουλίου. 

μ) ΠΛΑ αλιεία: Παράνομη, λαθραία και άναρχη αλιεία, 
ν) Κατάλογος ΠΛΑ αλιείας: Κατάλογος αλιευτικών 
σκαφών που διενεργούν παράνομη, λαθραία και άναρ¬ 
χη αλιεία, τα οποία εντοπίζονται στο πλαίσιο των 
ΠΟΔΑ, ή από την Ευρωπαϊκή Επιτροπή δυνάμει του 
Καν.(ΕΚ)1005/2008 του Συμβουλίου. 

Αρθρο 3 

Όροι και προϋποθέσεις 
έγκρισης και χορήγησης αδειών αλίευσης 

1. Αδεια αλίευσης στα διεθνή ή σε ύδατα δικαιοδοσίας 
τρίτων χωρών εγκρίνεται και χορηγείται εφόσον ισχύ¬ 
ουν σωρευτικά οι παρακάτω προϋποθέσεις σε σκάφη 
τα οποία: 

α. διαθέτουν αλιευτική άδεια σε ισχύ και τα στοιχεία 
που περιλαμβάνονται σε αυτή είναι πλήρη, ακριβή και 
σύμφωνα με το κοινοτικό αλιευτικό μητρώο, 
β. διαθέτουν πιστοποιητικό αξιοπλοΐας, 
γ. διαθέτουν δορυφορικό σύστημα παρακολούθησης 
(\/Μ5) σε πλήρη λειτουργία, καθώς και ηλεκτρονικό σύ¬ 
στημα καταγραφής (ΕΒ3), 
δ. δεν περιλαμβάνονται σε κατάλογο ΠΛΑ αλιείας, 
ε. είναι απαλλαγμένα διοικητικών κυρώσεων το αιτού- 
μενο διάστημα ισχύος της άδειας απόπλου. 

στ. έχουν συμμορφωθεί με όλες τις εκκρεμείς κυρώ¬ 
σεις που τους έχουν επιβληθεί όσον αφορά στη διά- 
πραξη μιας σοβαρής παράβασης. Σε περίπτωση που 
έχει υποβληθεί προσφυγή κατά απόφασης Λιμενικής 
Αρχής για την επιβολή διοικητικών κυρώσεων κατά 
του κυβερνήτη και του σκάφους, η οποία βρίσκεται 
σε εξέλιξη, η αίτηση για την έγκριση άδειας αλίευσης 
στο συγκεκριμένο σκάφος εξετάζεται. Στην περίπτωση 
απόρριψης της προσφυγής, η έκτιση της ποινής της 
ατομικής άδειας του κυβερνήτη του σκάφους και της 
αλιευτικής άδειας του σκάφους γίνεται σε χρονικό δι¬ 
άστημα που δεν συμπίπτει με χρονικούς περιορισμούς 

απαγόρευσης του συγκεκριμένου αλιευτικού εργαλείου 
με το οποίο πραγματοποιήθηκε η παράβαση. 

2. Οι άδειες στα διεθνή ή σε ύδατα δικαιοδοσίας τρί¬ 
των χωρών αλίευσης εγκρίνονται εφόσον πληρούνται οι 
προϋποθέσεις που καθορίζονται στη σχετική αλιευτική 
συμφωνία, ή στη Συμφωνία ΠΟΔΑ, στο πλαίσιο των 
οποίων θα χρησιμοποιηθεί η αιτούμενη άδεια αλίευσης. 
Επιπλέον, πρέπει να είναι επαρκείς οι αλιευτικές δυνα¬ 
τότητες που διαθέτει η Ελλάδα στο πλαίσιο συγκεκρι¬ 
μένης αλιευτικής συμφωνίας ή Συμφωνίας ΠΟΔΑ για 
τις οποίες εκδηλώνεται ενδιαφέρον για έκδοση άδειας 
αλίευσης. 

3. Η χρήση της άδειας αλίευσης στα διεθνή, με το 
αλιευτικό εργαλείο «τράτα βυθού» απαγορεύεται στη 
γεωγραφική υποπεριοχή (08Α) 20, 22, 23 της ΓΕΑΜ ως 

εξή ς: 

α) Από 24 Μα'ΐου έως 15 Ιουλίου σε όλες τις υποπε- 
ριοχές. 

β) Από 16 Ιουλίου μέχρι 1η Οκτωβρίου και δυτικά του 
25ου μεσημβρινού της υποπεριοχής 22. 

Οι περιοχές και οι χρονικές περίοδοι απαγόρευσης 
θα επανεξεταστούν, εφόσον συντρέχουν λόγοι, μετά 
το 2015 

4. Η άδεια αλίευσης για αλιεία σε ύδατα δικαιοδοσίας 
τρίτων χωρών, στο πλαίσιο αλιευτικής συμφωνίας, χο¬ 
ρηγείται κατά προτεραιότητα σε σκάφη που διαθέτουν 
αλιευτική άδεια για αλιεία αποκλειστικά εκτός ελληνι¬ 
κών χωρικών υδάτων και έχουν ιστορικά δικαιώματα 
στην Τρίτη χώρα όπου θα ασκηθεί η αλιεία. 

5. Η άδεια αλίευσης για αλιεία σε ύδατα δικαιοδοσίας 
τρίτων χωρών χορηγείται σε αλιευτικά σκάφη, μετά 
την εξασφάλιση άδειας αλιείας από την αδειοδοτούσα 
αρχή της τρίτης χώρας στην οποία θα ασκηθεί η αλιεία. 
Στις περιπτώσεις άσκησης αλιείας στο πλαίσιο αλιευτι¬ 
κής συμφωνίας που συνάπτει η ΕΕ με Τρίτη Χώρα, για 
την εξασφάλιση άδειας αλιείας από την τρίτη χώρα, 
ακολουθείται η διαδικασία που προβλέπεται από τις 
διατάξεις του Καν.(ΕΚ) 1006/2008 του Συμβουλίου. 

6. Η άδεια αλίευσης χορηγείται, κατά περίπτωση, 
με την προϋπόθεση τήρησης των όρων που καθορί¬ 
ζονται στη σχετική αλιευτική συμφωνία ή στη σχετική 
Συμφωνία ΠΟΔΑ καθώς και τήρησης της κοινοτικής 
νομοθεσίας, της νομοθεσίας της προβλεπόμενης στη 
σχετική αλιευτική συμφωνία, της αλιευτικής νομοθεσίας 
της τρίτης χώρας με την οποία έχει συναφθεί ιδιωτική 
συμφωνία, καθώς και των διεθνών μέτρων διατήρησης 
και διαχείρισης ιχθυαποθεμάτων κατά περίπτωση. 

7. Η τήρηση των όρων και των προϋποθέσεων χορή¬ 
γησης της άδειας αλίευσης, καθώς και η εφαρμογή της 
ισχύουσας κατά περίπτωση νομοθεσίας διαπιστώνεται 
με τη χρήση όλων των προβλεπόμενων μέσων, (σύ¬ 
στημα δορυφορικής παρακολούθησης σκαφών, τήρηση 
ημερολογίου αλιείας σε έντυπη, ή ηλεκτρονική μορφή 
όπου απαιτείται, παραστατικά που συνοδεύουν το αλί¬ 
ευμα και αποδεικνύουν την προέλευση των αλιευτικών 
προϊόντων, σε συνδυασμό με την περιοχή αλιείας για 
την οποία έχει χορηγηθεί η άδεια αλίευσης, προμήθεια 
ή/και κατανάλωση καυσίμων, διενέργεια ελέγχων και 
επιθεωρήσεων κ,λπ.). 

8. Αδεια αλίευσης δεν χορηγείται σε αλιευτικά σκάφη 
για τα οποία δεν υπάρχει βεβαιότητα ότι είναι σε θέση 
να εκπληρώσουν στο ακέραιο τις υποχρεώσεις τους, 
σύμφωνα με την εθνική και κοινοτική νομοθεσία, δεν 


διαθέτουν τον απαιτούμενο εξοπλισμό για την άσκηση 
της συγκεκριμένης αλιευτικής δραστηριότητας και δεν 
φέρουν την απαιτούμενη από τις διατάξεις της κοινο¬ 
τικής νομοθεσίας σήμανση, καθώς και την απαιτούμενη 
σήμανση του αλιευτικού εργαλείου το οποίο πρόκειται 
να χρησιμοποιηθεί. 

9. Η διάπραξη σοβαρής αλιευτικής παράβασης, κατά 
την έννοια του εδαφίου λ του άρθρου 2, κατά το χρό¬ 
νο ισχύος της άδειας αλίευσης, συνιστά σοβαρό λόγο 
απόρριψης νέου αιτήματος του κατόχου της άδειας 
για χορήγηση άδειας αλίευσης το αμέσως επόμενο δι¬ 
άστημα που ακολουθεί την περίοδο ισχύος της άδειας 
αλίευσης, κατά το οποίο διαπράχθηκε η παράβαση. 

10. Δεν χορηγούνται άδειες αλίευσης για αλιεία σε 
διεθνή ύδατα, όταν το στοχευόμενο είδος ή τα στοχευ- 
όμενα είδη τελούν υπό απειλή σύμφωνα με τις επιστη¬ 
μονικές γνωμοδοτήσεις. 

Άρθρο 4 

Ισχύς των αδειών αλίευσης 

1. Οι άδειες αλίευσης που χορηγούνται για αλιεία σε 
διεθνή ύδατα, ισχύουν για χρονικό διάστημα μέχρι ένα 
έτος, από την ημερομηνία έκδοσής τους. 

2. Οι άδειες αλίευσης που χορηγούνται για αλιεία σε 
ύδατα τρίτων χωρών στο πλαίσιο συγκεκριμένης αλι¬ 
ευτικής συμφωνίας, ισχύουν για το αιτούμενο χρονικό 
διάστημα το οποίο πρέπει να προβλέπεται στη συγκε¬ 
κριμένη αλιευτική συμφωνία και το οποίο δεν ξεπερνά 
το ένα έτος. 

3. Οι άδειες αλίευσης που χορηγούνται για αλιεία σε 
ύδατα τρίτων χωρών στο πλαίσιο ιδιωτικής συμφωνίας, 
ισχύουν για το διάστημα που ισχύει η ιδιωτική συμφωνία 
το οποίο δεν μπορεί να ξεπερνά το ένα έτος. 

4. Σε αλιευτικά σκάφη στα οποία έχει χορηγηθεί άδεια 
αλίευσης για αλιεία σε ύδατα δικαιοδοσίας τρίτης χώ¬ 
ρας στο πλαίσιο αλιευτικής συμφωνίας ή/και ιδιωτικής 
συμφωνίας και παραμένουν εκτός Ελλάδας για συνέχιση 
της αλιευτικής τους δραστηριότητας, είναι δυνατή η 
εξέταση του αιτήματος για παράταση της ισχύος της 
άδειας αλίευσης, μετά από αιτιολογημένο αίτημα για 
το επιπλέον αιτούμενο χρονικό διάστημα. 

5. Η άδεια αλίευσης μπορεί να αναστέλλεται ή να 
ανακαλείται με απόφαση της Γενικής Δ/νσης Αλιείας 
του Υπουργείου Αγροτικής Ανάπτυξης και Τροφίμων, 
όταν ειδικές συνθήκες το επιβάλουν. 

Άρθρο 5 

Διαδικασία έγκρισης και χορήγησης αδειών αλίευσης 

1. Για την έγκριση και χορήγηση άδειας αλίευσης 
απαιτείται η υποβολή αίτησης του πλοιοκτήτη, στην 
οποία θα περιλαμβάνονται τα ακόλουθα στοιχεία και 
πληροφορίες: 

α. Τα στοιχεία του αλιευτικού σκάφους με σύντομο 
ιστορικό του σκάφους όσον αφορά στην αλιευτική του 
δραστηριότητα εκτός χωρικών υδάτων. 

β. Η θαλάσσια περιοχή όπου θα ασκηθεί η αλιεία, η 
οποία θα προσδιορίζεται επακριβώς και με σαφήνεια 
και συγκεκριμένα για την αλιεία εντός Μεσογείου, ανα¬ 
φορά στη συγκεκριμένη γεωγραφική υποπεριοχή της 
ΓΕΑΜ και εκτός Μεσογείου η συγκεκριμένη υποπεριοχή 
αλιείας της ΡΑΟ. Για την αλιεία στο πλαίσιο αλιευτικής 
συμφωνίας ή ιδιωτικής συμφωνίας, θα προσδιορίζεται η 

αλιευτική ζώνη της τρίτης χώρας στην οποία θα ασκηθεί 
η αλιεία. 

γ. Τα είδη στόχοι. 

δ. Τα αλιευτικά εργαλεία με τα οποία θα ασκηθεί η 
αλιεία. 

ε. Η αλιευτική νομοθεσία της τρίτης χώρας στα ύδα- 
τα της οποίας θα ασκηθεί η συγκεκριμένη αλιεία, στο 
πλαίσιο ιδιωτικής συμφωνίας. 

2. Η αίτηση θα συνοδεύεται από: 

α. Φωτοαντίγραφο της αλιευτικής άδειας του σκά¬ 
φους. 

β. Φωτοαντίγραφο του πιστοποιητικού καταμέτρησης 
και του εγγράφου εθνικότητας ή της άδειας εκτέλεσης 
πλόων. 

γ. Φωτοαντίγραφο πιστοποιητικού αξιοπλοίας. 

δ. Υπεύθυνη Δήλωση ότι το σκάφος είναι απαλλαγμέ¬ 
νο διοικητικών κυρώσεων το αιτούμενο διάστημα ισχύος 
της άδειας απόπλου, στην οποία θα αναφέρονται και 
ενδεχόμενες προσφυγές κατά αποφάσεων λιμενικών 
αρχών για την υποβολή διοικητικών κυρώσεων, που 
εκκρεμούν. 

3. Στην περίπτωση αιτήματος για χορήγηση άδειας 
αλίευσης ή παράταση της ισχύος της άδειας αλίευσης 
σε αλιευτικές ζώνες Τρίτης Χώρας, στο πλαίσιο ιδιω¬ 
τικής συμφωνίας, θα προσκομίζεται προσχέδιο της εν 
λόγω Συμφωνίας στο οποίο θα παρέχονται τουλάχιστον 
πληροφορίες για τη ζώνη αλιείας, το αλιευτικό εργα¬ 
λείο που θα χρησιμοποιηθεί, τη χρονική διάρκεια, την 
αλιευτική νομοθεσία της Τρίτης Χώρας που διέπει τη 
συγκεκριμένη αλιεία. 

Άρθρο 6 
Αρμόδιες αρχές 

1. Αρμόδιες αρχές για την υποβολή των αιτήσεων 
ορίζονται οι περιφερειακές υπηρεσίες αλιείας, οι οποίες 
μετά από έλεγχο της πληρότητας του φακέλου και αξιο¬ 
λόγηση βάσει των όρων και προϋποθέσεων του άρθρου 
3 της παρούσας, προωθούν τα αιτήματα στη Γ ενική 
Δ/νση Αλιείας του Υπουργείου Αγροτικής Ανάπτυξης 
με σχετική εισήγηση. Σε περίπτωση μη πληρότητας ο 
φάκελος δεν προωθείται στη Γ ενική Δ/νση Αλιείας και 
επιστρέφεται στον αιτούντα. 

2. Η Γενική Δ/νση Αλιείας εκδίδει Απόφαση έγκρισης 
για συγκεκριμένο αλιευτικό σκάφος και πλοιοκτήτη, 
η οποία δεν μεταβιβάζεται ούτε μεταφέρεται. Η ίδια 
Υπηρεσία με Απόφασή της αναστέλλει ή ανακαλεί την 
άδεια αλίευσης όταν ειδικές συνθήκες το επιβάλλουν 
όπως είναι ιδίως η προστασία των αλιευτικών πόρων 
και του θαλάσσιου οικοσυστήματος και θέματα διεθνούς 
δικαίου της θάλασσας. Η άδεια αλίευσης αναστέλλεται 
ή ανακαλείται, όταν η αλιευτική άδεια του σκάφους 
ανασταλεί ή ανακληθεί. 

3. Αρμόδιες Αρχές για τη χορήγηση των αδειών αλί¬ 
ευσης είναι οι κατά τόπους Λιμενικές Αρχές. 

4. Η ανωτέρω διαδικασία υποβολής αιτήσεων, έγκρι¬ 
σης και χορήγησης αδειών αλίευσης, θα ενταχθεί στο 
Ολοκληρωμένο Σύστημα Παρακολούθησης της Αλιευτι¬ 
κής Δραστηριότητας (ΟΣΠΑ), μετά την πλήρη λειτουρ¬ 
γία του και κατόπιν σχετικών οδηγιών από τη Γενική 
Δ/νση Αλιείας] 

5. Η Γ ενική Δ/νση Αλιείας θα ενημερώνει την αρμόδια 
Υπηρεσία του Υπουργείου Ναυτιλίας και Αιγαίου για την 
άσκηση αλιείας σε αλιευτικές ζώνες Τρίτων Χωρών με 


τη διαδικασία του Καν.(ΕΚ)1006/2008 του Συμβουλίου, 
στο πλαίσιο Αλιευτικής Συμφωνίας Σύμπραξης. 

Αρθρο 7 

Κυρώσεις 

Κάθε διαπιστούμενη παράβαση των διατάξεων της 
παρούσας υπόκειται στις κυρώσεις που προβλέπονται 
από την εθνική και κοινοτική νομοθεσία. 

Αρθρο 9 

Μεταβατικές διατάξεις 

Αδειες αλίευσης που έχουν εγκριθεί και χορηγηθεί 
μέχρι την έναρξη ισχύος της παρούσας, σε εφαρμογή 
του αρ. 14 του Β.Δ. 666/1966, εξακολουθούν να ισχύ¬ 
ουν μέχρι τη λήξη τους, με την υποχρέωση εφαρμογής 
των περιοχών και περιόδων απαγόρευσης της αλιείας, 
όπως ορίζονται στην παράγραφο 2 του άρθρου 3 της 
παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2014 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 196/64502 (2) 

Τροποποίηση της αριθμ. 391/90092/19.7.2013 απόφασης 
του Υπουργού Αγροτικής Ανάπτυξης και Τροφίμων 
«Μεταβίβαση στους Γ ενικούς Γ ραμματείς, Προϊστα¬ 
μένους Γ ενικής Διεύθυνσης, Προϊσταμένους Διεύθυν¬ 
σης και Προϊσταμένους Τμήματος του δικαιώματος 
να υπογράφουν “Με εντολή Υπουργού”». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 54, 41, 50, 51, 52, 53, και 90 του Κώδι¬ 
κα Νομοθεσίας για την Κυβέρνηση και τα Κυβερνητικά 
Όργανα που τέθηκε σε ισχύ με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά όργανα» (ΦΕΚ 98Α'). 

β) Του Π.Δ. 402/88 «Οργανισμός του Υπουργείου Γε¬ 
ωργίας» (ΦΕΚ 187Α'), όπως τροποποιήθηκε και ισχύει. 

γ) Του Π.Δ. 356/90 «Σύσταση Γενικών Διευθύνσεων 
και Μονάδας Στρατηγικού Σχεδιασμού και Ανάλυσης 
Πολιτικής» (ΦΕΚ 143Α'), όπως τροποποιήθηκε και ισχύει. 

δ) Την παρ. 6, του άρθρου 1, του Ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ 107Α'). 

ε) Τ ις παρ. 2 του άρθρου 29 και 3 του άρθρου 30, του 
Ν. 2538/1997 «Τροποποίηση της κείμενης νομοθεσίας για 
τα γεωργικά και κτηνιατρικά φάρμακα, ρύθμιση χρεών 
συνεταιριστικών οργανώσεων και άλλες διατάξεις» (ΦΕΚ 
242Α'). 

στ) Την παρ. 12α του άρθρου 49 του Ν. 3943/2011 «Κα¬ 
ταπολέμηση της φοροδιαφυγής, στελέχωση των ελε¬ 
γκτικών υπηρεσιών και άλλες διατάξεις αρμοδιότητας 
Υπουργείου Οικονομικών» (ΦΕΚ 66Α'). 

ζ) Την παρ. 4 του άρθρου 46 του Ν. 3614/2007 «Δια¬ 
χείριση, έλεγχος και εφαρμογή αναπτυξιακών παρεμ- 

βάσεων για την προγραμματική περίοδο 2007 - 2013» 
(ΦΕΚ 267Α'). 

η) Του άρθρου 81 του Ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις» (ΦΕΚ 101 Α'). 

2. Την αριθμ. 399570/10-11-2001 απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και Γεωργίας «Σύσταση Διοικητικού 
Τομέα Προγραμματισμού και Εφαρμογών του Γ' Κοι¬ 
νοτικού Πλαισίου Στήριξης και θέσης Ειδικού Γραμ¬ 
ματέα, στο Υπουργείο Γεωργίας» (ΦΕΚ 1363Β'), όπως 
συμπληρώθηκε με τις 222822/6-5-2003 (ΦΕΚ 592Β') και 
229920/20-2-2002 (ΦΕΚ 233Β') όμοιες αποφάσεις. 

3. Την αριθμ. 391/90092/19.7.2013 απόφαση του Υπουρ¬ 
γού Αγροτικής Ανάπτυξης και Τροφίμων «Μεταβίβαση 
στους Γενικούς Γραμματείς, Προϊσταμένους Γενικής 
Διεύθυνσης, Προϊσταμένους Διεύθυνσης και Προϊστα¬ 
μένους Τμήματος του δικαιώματος να υπογράφουν “Με 
εντολή Υπουργού”» (ΦΕΚ 1778Β'), όπως τροποποιήθη¬ 
κε με τις αριθμ. 500/115675/26.09.2013 (ΦΕΚ 2418Β') και 
177/57432/5.5.2014 (ΦΕΚ 1169Β') όμοιες αποφάσεις. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την αριθμ. 391/90092/19.7.2013 απόφαση 
του Υπουργού Αγροτικής Ανάπτυξης και Τροφίμων, όπως 
αυτή τροποποιήθηκε με τις αριθμ. 500/115675/26.09.2013 
(ΦΕΚ 2418Β') και 177/57432/5.5.2014 (ΦΕΚ 1169Β') όμοιες 
αποφάσεις, και μεταβιβάζουμε στους Γενικούς Γραμ¬ 
ματείς, Ειδικό Γραμματέα, Προϊσταμένους Γενικής Δι¬ 
εύθυνσης, Προϊσταμένους Διεύθυνσης και Προϊσταμέ¬ 
νους Τμήματος το δικαίωμα να υπογράφουν «με εντολή 
Υπουργού», ως ακολούθως: 

1. Η υπό στοιχείο 7 περίπτωση που αφορά τις Αρμοδι¬ 
ότητες της Διεύθυνσης Διοίκησης Προσωπικού Ιδιωτικού 
Δικαίου, αντικαθίσταται και το δικαίωμα υπογραφής «Με 
εντολή Υπουργού» μεταβιβάζεται στο αναγραφόμενο 
όργανο ως εξής: 


7. 

Πράξεις μετακίνησης προ¬ 
σωπικού με σχέση εργασί¬ 
ας Ιδιωτικού Δικαίου: 



α) Υπαλλήλων με Α' και Β' 
Βαθμό, πλην Προϊσταμένων 
Γ ενικών Διευθύνσεων 

Γ ενικός 

Γ ραμματέας 


β) Υπαλλήλων με Γ', Δ', Ε' 
και ΣΤ' βαθμό από Γενική 
Δ/νση ή Δ/νση του Διοικη¬ 
τικού Τ ομέα σε άλλη Γ ενική 
Δ/νση καθώς και από ανε¬ 
ξάρτητη Δ/νση ή Τ μήμα σε 
άλλη/ο ή σε Γενική Δ/νση 
και αντίστροφα 

Προϊστάμενος 

Γ ενικής Διεύθυνσης 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 2014 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 


Αριθμ. 41022 (3) 

Σύσταση και συγκρότηση Ομάδας Εργασίας με αντικεί¬ 
μενο την απάντηση σε εναπομείνασες συστάσεις της 
Ομάδας Εργασίας για την καταπολέμηση της Δωρο¬ 
δοκίας Αλλοδαπών Δημοσίων Λειτουργών στις Δι¬ 
εθνείς Επιχειρηματικές Συναλλαγές του ΟΟΣΑ στο 
πλαίσιο της 3ης Φάσης Αξιολόγησης της Ελλάδας 
και την υποστήριξη των απαντήσεων ενώπιον των 
εξεταστών - αξιολογητών κατά τη διάρκεια της επι¬ 
τόπιας επίσκεψης αξιολόγησης. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του Ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του Ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

β) του άρθρου 21 του Ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012 - 2015», 

γ) του άρθρου 41 παρ. 2 του Ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών» (ΦΕΚ Α' 35), όπως συμπληρώθηκε με το 
άρθρο 2 του Ν. 3472/2006 (ΦΕΚ Α' 135) και 

δ) του άρθρου 7 παρ. 2 περ. β' του Ν. 3469/2006 «Εθνι¬ 
κό Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131), όπως ισχύει. 

2) Το αριθμ. 88/18.2.2014 έγγραφο του Αρείου Πάγου, 
τα αριθμ. 10822/17.2.2014 και 21454/1.4.2014 έγγραφα της 
Εισαγγελίας Εφετών Αθηνών, τα αριθμ. 21607/1.4.2014 
και 25112/14.4.2014 έγγραφα του Γραφείου Εισαγγε¬ 
λέα Εγκλημάτων Διαφθοράς, το αριθμ. 313/14.2.2014 
έγγραφο του Πρωτοδικείου Θεσσαλονίκης, το αριθμ. 
1802/24.2.2014 έγγραφο της Εισαγγελίας Πρωτοδικών 
Πειραιώς, το αριθμ. 377α/ΚΥ/3.4.2014 έγγραφο του Σώμα¬ 
τος Δίωξης Οικονομικού Εγκλήματος, το αριθμ. 4911/6/2 
- γ'/22.4.2014 έγγραφο της Διεύθυνσης Εσωτερικών Υπο¬ 
θέσεων του Αρχηγείου της Ελληνικής Αστυνομίας, το 
αριθμ. 1016/5/8 - β/24.4.2014 έγγραφο της Διεύθυνσης 
Οικονομικής Αστυνομίας του Αρχηγείου της Ελληνικής 
Αστυνομίας, τα αριθμ. 528/19.2.2014 και 614/28.2.2014 έγ¬ 
γραφα της Βουλής των Ελλήνων, το αριθμ. 1119/1.4.2014 
έγγραφο της Αρχής Καταπολέμησης της Νομιμοποίη¬ 
σης Εσόδων από Εγκληματικές Δραστηριότητες και της 
Χρηματοδότησης της Τρομοκρατίας και Ελέγχου Δη¬ 
λώσεων Περιουσιακής Κατάστασης, το αριθμ. 2/18.2.2014 
έγγραφο του Ελληνικού Ινστιτούτου Εσωτερικών Ελε¬ 
γκτών και το αριθμ. 764/26.3.2014 έγγραφο του Σώματος 
Ορκωτών Ελεγκτών Λογιστών. 

3) Την ανάγκη σύστασης και συγκρότησης της εν θέ- 
ματι Ομάδας Εργασίας. 

4) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Α) Τη σύσταση Ομάδας Εργασίας με αντικείμενο την 
απάντηση σε εναπομείνασες συστάσεις της Ομάδας 
Εργασίας για την καταπολέμηση της Δωροδοκίας Αλ¬ 
λοδαπών Δημοσίων Λειτουργών στις Διεθνείς Επιχει¬ 
ρηματικές Συναλλαγές του ΟΟΣΑ στο πλαίσιο της 3ης 

Φάσης Αξιολόγησης της Ελλάδας και την υποστήριξη 
των απαντήσεων ενώπιον των εξεταστών - αξιολογητών 
κατά τη διάρκεια της επιτόπιας επίσκεψης αξιολόγησης. 

Η Ομάδα Εργασίας αποτελείται από τους: 

1. Ιωάννη Χαμηλοθώρη του Χρήστου, Αρεοπαγίτη, ως 
Πρόεδρο. 

2. Ιωάννη Αγγελή του Εμμανουήλ, Εισαγγελέα Εφετών 
Αθηνών. 

3. Παναγιώτη Καψιμάλη του Γεωργίου, Αντεισαγγελέα 
Εφετών Αθηνών, ο οποίος ασκεί καθήκοντα εποπτεύ- 
οντα την Υπηρεσία Εσωτερικών Υποθέσεων της Ελλη¬ 
νικής Αστυνομίας. 

4. Δημοσθένη Στίγγα του Νικολάου, Πρόεδρο Πρωτο¬ 
δικών Θεσσαλονίκης. 

5. Παναγιώτη Μανιάτη του Κωνσταντίνου, Αντεισαγ¬ 
γελέα Πρωτοδικών Πειραιώς. 

6. Πόπη Παπανδρέου του Ηρακλή, Επίκουρη Εισαγγε¬ 
λέα Διαφθοράς. 

7. Μαρία Γαβουνέλη του Νικολάου, Επίκουρη Καθηγή- 
τρια Δημοσίου Διεθνούς Δικαίου του Νομικού Τμήματος 
της Σχολής Νομικών, Οικονομικών και Πολιτικών Επιστη¬ 
μών του Εθνικού και Καποδιστριακού Πανεπιστημίου 
Αθηνών - Αντιπρόεδρο της Ομάδας Εργασίας κατά της 
Δωροδοκίας (ννοιΊάης Θωυρ αραίηεί ΒηόθΓγ) του ΟΟΣΑ 
- επικεφαλής της Ελληνικής Αντιπροσωπίας (οίΐθί άθ 
άθΙθ93ΐίοη) στην Ομάδα Κρατών κατά της Διαφθοράς 
(ΟΒΕΟΟ) του Συμβουλίου της Ευρώπης - μέλος της 
Ομάδας Εμπειρογνωμόνων κατά της Διαφθοράς (Εχροιΐ 
ΟΓουρ οη Οοιτυρίίοη) της Ευρωπαϊκής Επιτροπής. 

8. Νικόλαο Λίβο του Δημητρίου, Επίκουρο Καθηγητή 
Ποινικού Δικαίου του Νομικού Τμήματος της Σχολής 
Νομικών, Οικονομικών και Πολιτικών Επιστημών του 
Εθνικού και Καποδιστριακού Πανεπιστημίου Αθηνών, 

9. Ιωάννη Ανδρουλάκη του Νικολάου, Λέκτορα Ποινικού 
Δικαίου του Νομικού Τμήματος της Σχολής Νομικών, 
Οικονομικών και Πολιτικών Επιστημών του Εθνικού και 
Καποδιστριακού Πανεπιστημίου Αθηνών - εθνικό εκπρό¬ 
σωπο στην ομάδα ελέγχου εφαρμογής της Σύμβασης 
του ΟΗΕ κατά της διαφθοράς. 

10. Κωνσταντίνο Παναγιωτόπουλο του Λεωνίδα, Αστυ¬ 
νομικό Υποδιευθυντή της Διεύθυνσης Εσωτερικών Υπο¬ 
θέσεων του Αρχηγείου της Ελληνικής Αστυνομίας, με 
αναπληρωτή του τον Μαργαρίτη Κωσταρέλο του Δη¬ 
μητρίου, Αστυνόμο Β' της ίδιας Υπηρεσίας. 

11. Κωνσταντίνο Καρακατσούλη του Γρηγορίου, Αστυ¬ 
νομικό Διευθυντή της Διεύθυνσης Οικονομικής Αστυνο¬ 
μίας, με αναπληρώτρια του την Ευαγγελία Μάντζαρη 
του Χρήστου, Υπαστυνόμο Α' της ίδιας Υπηρεσίας. 

12. Νικόλαο Λαγαρία του Δημητρίου, Ειδικό Συνεργάτη 
στο Γραφείο του Γενικού Γραμματέα Διαφάνειας και 
Ανθρωπίνων Δικαιωμάτων του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων -Δικηγόρο. 

13. Μαρία Αρβανίτη του Διονυσίου, Αναπληρώτρια 
Προϊσταμένη της Γ ενικής Διεύθυνσης Νομοθετικού Συ¬ 
ντονισμού και Ειδικών Διεθνών Νομικών Σχέσεων της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων. 

14. Αργυρώ Ελευθεριάδου του Ιορδάνη, Προϊσταμένη της 
Διεύθυνσης Απονομής Χάριτος και Διεθνούς Δικαστικής 
Συνεργασίας της Κεντρικής Υπηρεσίας του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων. 

15. Βασίλειο Δεδεμάδη του Δημητρίου, Προϊστάμενο 
του Τμήματος Δ' Ανάκτησης Περιουσιακών Στοιχείων 


και Κεφαλαίων της Διεύθυνσης Ειδικών Υποθέσεων της 
Κεντρικής Υπηρεσίας του Σώματος Δίωξης Οικονομικού 
Εγκλήματος, με αναπληρώτρια του την Χάϊδω Βελιούρη 
του Περικλή, υπάλληλο του ιδίου Τμήματος. 

16. Ξανθίππη Παππά του Διαμαντή, αναπληρώτρια 
Προϊσταμένη του Τμήματος Διεθνών Οργανισμών της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων. 

17. Δημήτριο - Ανδρέα Παγανό του Γ εωργίου, στέλεχος 
της Υπηρεσίας Πόθεν'Εσχες της Βουλής των Ελλήνων. 

18. Στυλιανό Γαλούκα του Φιλίππου, υπάλληλο της 
Βουλής των Ελλήνων -εκπρόσωπο της Βουλής για τα 
θέματα διαφάνειας. 

19. Ελευθερία Καγιά του Χαραλάμπους, υπάλληλο της 
Γ Μονάδας Ελέγχου Δηλώσεων Περιουσιακής Κατά¬ 
στασης της Αρχής Καταπολέμησης της Νομιμοποίη¬ 
σης Εσόδων από Εγκληματικές Δραστηριότητες και 
της Χρηματοδότησης της Τρομοκρατίας και Ελέγχου 
Δηλώσεων Περιουσιακής Κατάστασης. 

20. Γεώργιο Πελεκανάκη του Δημητρίου, Αντιπρόε¬ 
δρο του Δ.Σ. του Ελληνικού Ινστιτούτου Εσωτερικών 
Ελεγκτών και 

21. Κυριάκο Πατατούκα του Παναγιώτη, τ. Ορκωτό 
Ελεγκτή Λογιστή - εκπρόσωπο του Σώματος Ορκωτών 
Ελεγκτών Λογιστών, ως μέλη. 

Χρέη γραμματέα της Ομάδας Εργασίας θα εκτελεί 
το μέλος Ξανθίππη Παππά. 

Η Ομάδα Εργασίας οφείλει να περατώσει το έργο 
της έως 31.12.2014. 

Β) Στον Πρόεδρο, τα μέλη και την εκτελούσα χρέη 
γραμματέα της ανωτέρω Ομάδας Εργασίας ουδεμία 
αποζημίωση καταβάλλεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάΐου 2014 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. 41023 (4) 

Σύσταση και συγκρότηση Ομάδας Εργασίας με αντικεί¬ 
μενο την απάντηση σε ερωτηματολόγιο αυτό-αξι- 
ολόγησης από τα Ηνωμένα Έθνη, στο πλαίσιο του 
Μηχανισμού Επισκόπησης Εφαρμογής της Σύμβασης 
των Ηνωμένων Εθνών για την Καταπολέμηση της Δι¬ 
αφθοράς (υΝΟΑΟ) και την υποστήριξη των απαντή¬ 
σεων ενώπιον των εξεταστών - αξιολογητών κατά 
τη διάρκεια της επιτόπιας επίσκεψης αξιολόγησης. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του Ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του Ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

β) του άρθρου 21 του Ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012 - 2015», 

γ) του άρθρου 41 παρ. 2 του Ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών» (ΦΕΚ Α' 35), όπως συμπληρώθηκε με το 
άρθρο 2 του Ν. 3472/2006 (ΦΕΚ Α' 135) και 

δ) του άρθρου 7 παρ. 2 περ. β' του Ν. 3469/2006 «Εθνι¬ 
κό Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131), όπως ισχύει. 

2) Το αριθμ. 89/18.2.2014 έγγραφο του Αρείου Πάγου, 
τα αριθμ. 10822/17.2.2014 και 21454/1.4.2014 έγγραφα της 
Εισαγγελίας Εφετών Αθηνών, τα αριθμ. 21607/1.4.2014 
και 25112/14.4.2014 έγγραφα του Γραφείου Εισαγγελέα 
Εγκλημάτων Διαφθοράς, το αριθμ. 313/14.2.2014 έγγραφο 
του Πρωτοδικείου Θεσσαλονίκης, το αριθμ. 1802/24.2.2014 
έγγραφο της Εισαγγελίας Πρωτοδικών Πειραιώς, το 
αριθμ. 377α/ΚΥ/3.4.2014 έγγραφο του Σώματος Δίωξης 
Οικονομικού Εγκλήματος, το αριθμ. 4911/6/2 - γ'/22.4.2014 
έγγραφο της Διεύθυνσης Εσωτερικών Υποθέσεων του 
Αρχηγείου της Ελληνικής Αστυνομίας, το αριθμ. 1016/5/8 

- β/24.4.2014 έγγραφο της Διεύθυνσης Οικονομικής Αστυ¬ 
νομίας του Αρχηγείου της Ελληνικής Αστυνομίας και το 
αριθμ. 1119/1.4.2014 έγγραφο της Αρχής Καταπολέμησης 
της Νομιμοποίησης Εσόδων από Εγκληματικές Δραστη¬ 
ριότητες και της Χρηματοδότησης της Τρομοκρατίας και 
Ελέγχου Δηλώσεων Περιουσιακής Κατάστασης. 

3) Την ανάγκη σύστασης και συγκρότησης της εν θέ- 
ματι Ομάδας Εργασίας. 

4) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Α) Τη σύσταση Ομάδας Εργασίας με αντικείμενο την 
απάντηση σε ερωτηματολόγιο αυτό-αξιολόγησης από 
τα Ηνωμένα'Εθνη στο πλαίσιο του Μηχανισμού Επισκό¬ 
πησης Εφαρμογής της Σύμβασης των Ηνωμένων Εθνών 
για την Καταπολέμηση της Διαφθοράς (ΙΙΝΟΑΟ) και την 
υποστήριξη των απαντήσεων ενώπιον των εξεταστών - 
αξιολογητών κατά τη διάρκεια της επιτόπιας επίσκεψης 
αξιολόγησης. 

Η Ομάδα Εργασίας αποτελείται από τους: 

1. Ασπασία Μαγιάκου του Λουκά, Αρεοπαγίτη, ως Πρό¬ 
εδρο. 

2. Ιωάννη Αγγελή του Εμμανουήλ, Εισαγγελέα Εφετών 
Αθηνών. 

3. Παναγιώτη Καψιμάλη του Γεωργίου, Αντεισαγγελέα 
Εφετών Αθηνών, ο οποίος ασκεί καθήκοντα εποπτεύ- 
οντα την Υπηρεσία Εσωτερικών Υποθέσεων της Ελλη¬ 
νικής Αστυνομίας. 

4. Δημοσθένη Στίγγα του Νικολάου, Πρόεδρο Πρωτο¬ 
δικών Θεσσαλονίκης. 

5. Παναγιώτη Μανιάτη του Κωνσταντίνου, Αντεισαγ¬ 
γελέα Πρωτοδικών Πειραιώς. 

6. Πόπη Παπανδρέου του Ηρακλή, Επίκουρη Εισαγγε¬ 
λέα Διαφθοράς. 

7. Μαρία Γαβουνέλη του Νικολάου, Επίκουρη Καθηγή- 
τρια Δημοσίου Διεθνούς Δικαίου του Νομικού Τμήματος 
της Σχολής Νομικών, Οικονομικών και Πολιτικών Επιστη¬ 
μών του Εθνικού και Καποδιστριακού Πανεπιστημίου 
Αθηνών - Αντιπρόεδρο της Ομάδας Εργασίας κατά της 
Δωροδοκίας (ννοΓΚίηρ ΟΓουρ αραίπεί Βπβθΐγ) του ΟΟΣΑ 

- επικεφαλής της Ελληνικής Αντιπροσωπίας (οίΐθί άο 
άθΐόραΐίοπ) στην Ομάδα Κρατών κατά της Διαφθοράς 
(ΟΒΕΟΟ) του Συμβουλίου της Ευρώπης - μέλος της 
Ομάδας Εμπειρογνωμόνων κατά της Διαφθοράς (ΕχρβτΙ 
Οιτιυρ οη Οοιτυρϋοπ) της Ευρωπαϊκής Επιτροπής, 

8. Νικόλαο Λίβο του Δημητρίου, Επίκουρο Καθηγητή 


Ποινικού Δικαίου του Νομικού Τμήματος της Σχολής 
Νομικών, Οικονομικών και Πολιτικών Επιστημών του 
Εθνικού και Καποδιστριακού Πανεπιστημίου Αθηνών. 

9. Γεώργιο Γεωργιάδη του Αποστόλου, Επίκουρο Κα¬ 
θηγητή Αστικού Δικαίου του Νομικού Τμήματος της Σχο¬ 
λής Νομικών, Οικονομικών και Πολιτικών Επιστημών του 
Εθνικού και Καποδιστριακού Πανεπιστημίου Αθηνών. 

10. Ιωάννη Ανδρουλάκη του Νικολάου, Λέκτορα Ποινι¬ 
κού Δικαίου του Νομικού Τμήματος της Σχολής Νομικών, 
Οικονομικών και Πολιτικών Επιστημών του Εθνικού και 
Καποδιστριακού Πανεπιστημίου Αθηνών - εθνικό εκπρό¬ 
σωπο στην ομάδα ελέγχου εφαρμογής της Σύμβασης 
του ΟΗΕ κατά της διαφθοράς. 

11. Κωνσταντίνο Παναγιωτόπουλο του Λεωνίδα, Αστυ¬ 
νομικό Υποδιευθυντή της Διεύθυνσης Εσωτερικών Υπο¬ 
θέσεων του Αρχηγείου της Ελληνικής Αστυνομίας, με 
αναπληρωτή του τον Μαργαρίτη Κωσταρέλο του Δη¬ 
μητρίου, Αστυνόμο Β' της ίδιας Υπηρεσίας. 

12. Κωνσταντίνο Καρακατσούλη του Γρηγορίου, Αστυ¬ 
νομικό Διευθυντή της Διεύθυνσης Οικονομικής Αστυνο¬ 
μίας, με αναπληρώτριά του την Ευαγγελία Μάντζαρη 
του Χρήστου, Υπαστυνόμο Α' της ίδιας Υπηρεσίας. 

13. Μαρία Αρβανίτη του Διονυσίου, Αναπληρώτρια 
Προϊσταμένη της Γ ενικής Διεύθυνσης Νομοθετικού Συ¬ 
ντονισμού και Ειδικών Διεθνών Νομικών Σχέσεων της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων. 

14. Αργυρώ Ελευθεριάδου του Ιορδάνη, Προϊσταμένη 
της Διεύθυνσης Απονομής Χάριτος και Διεθνούς Δι¬ 
καστικής Συνεργασίας της Κεντρικής Υπηρεσίας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

15. Βασίλειο Δεδεμάδη του Δημητρίου, Προϊστάμενο 
του Τμήματος Δ' Ανάκτησης Περιουσιακών Στοιχείων 
και Κεφαλαίων της Διεύθυνσης Ειδικών Υποθέσεων της 
Κεντρικής Υπηρεσίας του Σώματος Δίωξης Οικονομικού 
Εγκλήματος, με αναπληρώτριά του την Χάϊδω Βελιούρη 
του Περικλή, υπάλληλο του ιδίου Τμήματος. 

16. Ξανθίππη Παππά του Διαμαντή, αναπληρώτρια 
Προϊσταμένη του Τμήματος Διεθνών Οργανισμών της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων. 

17. Ελευθερία Καγιά του Χαραλάμπους, υπάλληλο της 
Γ' Μονάδας Ελέγχου Δηλώσεων Περιουσιακής Κατά¬ 
στασης της Αρχής Καταπολέμησης της Νομιμοποίη¬ 
σης Εσόδων από Εγκληματικές Δραστηριότητες και 
της Χρηματοδότησης της Τρομοκρατίας και Ελέγχου 
Δηλώσεων Περιουσιακής Κατάστασης και 

18. Αικατερίνη Πουρναρά του Παναγιώτη, Δικηγόρο, 
κάτοχο μεταπτυχιακού διπλώματος ειδίκευσης στο Ευ¬ 
ρωπαϊκό Ποινικό Οικονομικό Δίκαιο, ως μέλη. 

Χρέη γραμματέα της Ομάδας Εργασίας θα εκτελεί 
το μέλος Ξανθίππη Παππά. 

Η Ομάδα Εργασίας οφείλει να περατώσει το έργο 
της έως τις 31.12.2014. 

Β) Στην Πρόεδρο, τα μέλη και την εκτελούσα χρέη 
γραμματέα της ανωτέρω Ομάδας Εργασίας ουδεμία 
αποζημίωση καταβάλλεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2014 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: Η11ρ://νννννν.β1.9ΐ' - β-πιαΜ: ννβόπΐ33ΐβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΓ0ΔΙΣΤΡΙ0Υ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

★ 02013072205140008 * - 
















































































